VENDIM
Nr. 49/2019

PËR DISA SHTESA DHE NDRYSHIME NË VENDIMIN E KUVENDIT NR. 102/2017, “PËR NGRITJEN E KOMISIONIT TË POSAÇËM PARLAMENTAR
PËR REALIZIMIN E REFORMËS ZGJEDHORE”, TË NDRYSHUAR

	Në mbështetje të neneve 77, pika 1, dhe 78, pika 1, të Kushtetutës, si dhe të neneve 24 dhe 55, pika 1, të Rregullores së Kuvendit, me propozimin e Grupit Parlamentar Demokrat dhe Grupit Parlamentar të Pavarur,

KUVENDI
I REPUBLIKËS SË SHQIPËRISË

VENDOSI:

	Në vendimin e Kuvendit nr. 102/2017, “Për ngritjen e Komisionit të Posaçëm Parlamentar për Realizimin e Reformës Zgjedhore”, të ndryshuar, bëhen ndryshimet si më poshtë:
	I. Pika II ndryshohet si më poshtë:
	“II. Komisioni ka për detyrë:
	1. Të hartojë ndryshime të kuadrit ligjor zgjedhor për trajtimin e plotë të rekomandimeve të raporteve të OSBE/ODIHR-it për tre zgjedhjet e fundit të viteve 2013, 2015 dhe 2017, si dhe të institucioneve përgjegjëse për zgjedhjet.
	2. Të verifikojë aftësinë e të gjitha institucioneve shtetërore që kanë rol në mbarëvajtjen e proceseve zgjedhore për: 
	a) të garantuar një proces të rregullt e të barabartë zgjedhor mes të gjitha forcave politike pjesëmarrëse; 
	b) marrjen e masave dhe ashpërsimin e dënimeve për të luftuar shitblerjen e votës;
	c) të eliminuar çdo formë të keqpërdorimit të burimeve shtetërore gjatë fushatës zgjedhore; 
	ç) të marrë masat e duhura për transparencën e procesit të hartimit dhe publikimit të listave të zgjedhësve.
	3. Fillimin e diskutimit publik gjithëpërfshirës, me synim ndryshimin e sistemit zgjedhor, përfshirë ndryshimet e nevojshme kushtetuese, brenda kohëzgjatjes së veprimtarisë së Komisionit.”.
	II. Pika III ndryshohet si më poshtë:
	“III. Anëtarësia e Komisionit formohet me pjesëmarrjen e 12 (dymbëdhjetë) deputetëve të Kuvendit, me përbërje të barabartë mes shumicës dhe opozitës parlamentare.”.
	III. Pika IV ndryshohet si më poshtë:
	“IV. Komisioni drejtohet nga dy bashkëkryetarë, një nga Partia Socialiste dhe një nga opozita parlamentare.”.  
	IV. Pika V ndryshohet si më poshtë:
	“V. Përbërja e Komisionit është si më poshtë:
	1. Damian Gjiknuri		bashkëkryetar		 Grupi Parlamentar PS
	2. Rudina Hajdari			bashkëkryetare	Grupi Parlamentar Demokrat 
	3. Blerina Gjylameti		anëtare			      Grupi Parlamentar PS 
	4. Klotilda Bushka		anëtare			      Grupi Parlamentar PS 
[bookmark: _GoBack]	5. Bashkim Fino			anëtar				Grupi Parlamentar PS 
	6. Alket Hyseni			anëtar				Grupi Parlamentar PS 
	7. Vasilika Hysi			anëtare			      Grupi Parlamentar PS 
	8. Korab Lita				anëtar				Grupi Parlamentar Demokrat 
	9. Arben Elezi				anëtar				Grupi Parlamentar Demokrat 
	10. Myslim Murrizi		anëtar				Grupi Parlamentar Demokrat 
	11. Nimet Musaj 			anëtar				Grupi Parlamentar i Pavarur 
	12. Ralf Gjoni				anëtar				Grupi Parlamentar i Pavarur.”. 
	V. Afati i veprimtarisë së Komisionit zgjatet deri në datën 28 nëntor 2019.
	VI. Ky vendim hyn në fuqi menjëherë.

KRYETAR
Gramoz Ruçi

Miratuar në datën 25.4.2019.








